# **Ref: EU CDEC/19-005 03.05.2019.**

# **Poziv za dostavljanje ponuda za voditelja/icu treninga**

## Realizacija treninga: Monitoring i izvještavanje za potrebe pisanja alternativnih izvještaja

## „Zajednice različitih, ali ravnopravnih građana“

Helsinški parlament građana Banja Luka za potrebe projekta “Zajednice različitih, ali ravnopravnih građana“, traži pružatelja usluge za realizaciju treninga

**I UVOD**

**Cilj projekta** „Zajednice različitih, ali ravnopravnih građana“ je osnaživanje kapaciteta organizacija civilnog društva u Bosni i Hercegovini kako bi postigli veći nivo njihove uključenosti u proces Evropskih integracija, fokusirajući se na povećanje socijalne uključenosti i nediskriminaciju osoba sa invaliditetom.

**Specifični cilj**: Povećana uključenost organizacija civilnog društva u procesu Evropskih integracija, kao i u procesu donošenja odluka na nivou BiH, sa akcentom na osnovna prava, društvenu uključenost i nediskriminaciju osoba sa invaliditetom

**Očekivani rezultati:**

R1: Povećani kapaciteti vezani za razmjenu iskustva i informacija, monitoring i javno zagovaranje dvije mreže organizacija osoba sa invaliditetom

R2: Povećana inkluzivnost drugih organizacija civilnog društva, koje nisu primarno organizacije osoba sa invaliditetom, kao i lokalnih vlasti

R3: Integracija osoba sa invaliditetom se zagovara i široko promoviše putem organizacije različitih zajedničkih aktivnosti koje uključuju OCD, medije, vlasti i javnosti, te uključivanjem u procese donošenja odluka

**Ciljne grupe:**

Osobe sa invaliditetom

Neformalna mreža žena sa invaliditetom

Mreža osoba sa invaliditetom UDAS

Organizacije civilnog društva, koje nisu primarno organizacije osoba sa invaliditetom

Predstavnici lokalne uprave

Predstavnici medija

60 osnovnih škola

20 javnih institucija

Mladi stručnjaci u polju podrške OSI, bez prethodnog iskustva

Široka javnost

**Ciljne opštine**

* jačanje mreža osoba sa invaliditetom: Sarajevo, Tuzla, Banjaluka, Trebinje, Bijeljina
* mapiranje pristupačnosti škola za osobe sa invaliditetom: Trebinje, Bijeljina, Bihać i Cazin
* aktivnosti društva koja vode promociji i zagovaranje za poboljšanje integracije osoba sa invaliditetom: sve opštine u Bosni i Hercegovini

**Trajanje projekta**: 01.11.2018.-31.10.2021.

**Sprovođenje projekta:** Organizacija "UDAS" provodi projekat u partnerstvu sa Helsinškim parlamentom građana Banja Luka i Udruženjem građana ''Nesto Više'' Sarajevo.

**II CILJEVI I OBIM ZADATKA**

**2.1 Svrha angažovanja**

Osoba se angažuje za realizaciju dvodnevnog treninga na temu “Praćenje primjene zakona i politika koji se odnose na prava osoba sa invaliditetom, pisanje izvještaja i analiza o položaju i pravima osoba sa invaliditetom za potrebe pisanja alternativnih izvještaja o napretku BiH na putu evropskih integracija, odnosno alternativnih izvještaja o aplikaciji BiH za članstvo u Evropskoj uniji, kao i alternativnih izvještaja o primjeni Konevencije o pravima osoba sa invaliditetom”.

**2.2 Cilj**

Sticanje znanja i uvida u metodologiju prikupljanja podataka, praćenja primjene zakona i načina pisanja izvještaja i analiza o položaju, potrebama i pravima osoba sa invaliditetom koji će se korisiti za alternativne izvještaje, ali i kao osnove za zagovaračke akcije usmjerene na poboljšanje prava osoba za invaliditetom u BiH i harmonizaciju domaćih zakona sa EU pravnom stečevinom.

**2.3. Profil učesnika edukacije:**

Predviđeno je da učesnici/e treninga budu 12 predstavnika/ica Mreža žena sa invaliditetom, Mreže UDAS i drugih saveza i koalicija osoba sa invaliditetom iz Bosne i Hercegovine.

**2.3.Trajanje edukacije i mjesto implementacije**

Trening traje dva dana, a mjesto održavanja će biti naknadno utvrđeno.

**2.4. Glavni rezultati koji se očekuju od pružaoca usluge:**

* Upoznati se sa projektom, ciljevima i očekivanim rezultatima;
* Dostaviti metodologiju i plan rada treninga prije održavanja treninga
* Realizovati trening u skladu sa dogovorenom metodologijom i ciljevima treninga
* Dostaviti sažeto uputstvo za pisanje izvještaja i analiza
* Pripremiti pisani izvještaj koji će obuhvatati: uvod, sažetak rezultata evaluacije, spisak prisustva na edukaciji, izazove tokom treninga, preporuke za eventualni nastavak edukacije

**III PROFIL PRUŽAOCA USLUGE**

* Fizičko ili pravno lice
* Visoka stručna sprema
* Najmanje 2 godine iskustva u radu na poslovima vođenja treninga za monitoring, izvještavanje i pisanje alternativnih izvještaja i analiza,
* Poznavanje nacionalnog i međunarodnog pravnog okvira i propisa Evropske unije koji se odnose na prava osoba sa invaliditetom
* Iskustvo u pripremi izvještaja i analiza
* Iskustvo u radu sa organizacijama civilnog društva
* Napredne komunikacijske vještine

**3.1. Jezici:**

* b/h/s

**IV TRAJANJE ANGAŽMANA**

Angažman će se trajati 15 dana (priprema, realizacija i izvještavanje) u periodu od 15. do 30. juna 2019.

Pružalac/teljica usluge će tokom obavljanja usluga održavati redovnu komunikaciju sa koordinatorom na projektu iz partnerske organizacije Helsinški parlament građana Banja Luka.

Bruto iznos predviđen za ovaj angažman iznosi **600,00 EUR** u protivvrijednosti u konvertibilnim markama.

Pružalac/teljica usluge će za angažman biti isplaćen na osnovu zaključenog Ugovora sa ugovaračem.

Porezi i doprinosi će biti obračunati i uplaćeni u skladu sa zakonom od strane ugovarača usluge.

**V ROKOVI**

Pružalac/teljica usluge će početi sa radom odmah nakon potpisivanja ugovora sa ugovaračem usluge.

Procjena ugovarača usluge je da se posao može uraditi za 15 radnih dana.

Pružalac/teljica usluge je dužan dostaviti izvještaj o izvršenom angažmanu najkasnije 7 dana od završetka angažmana projekt menadžeru.

**VI PRIJAVE**

Rok za podnošenje prijava za angažovanje Pružaoca usluge za realizaciju treninga je **18.05.2019**., odnosno 15 dana od objave Poziva.

Vaša prijava mora sadržavati:

* **Referentni broj ponude EU CDEC/19-005;**

Ponuda treba sadržavati:

1. Prateću dokumentaciju

*(za pravna lica)*

* Rješenje o registraciji
* Uvjerenje o poreznoj registraciji
* CV osobe koju predlažete za vođenje treninga

*(za fizička lica)*

* CV
* Lista realizovanih treninga

**VII KRITERIJI ZA ODABIR NAJBOLJE PONUDE**

Ugovarač će donijeti odluku o najpovoljnijoj ponudi na osnovu sljedećih kriterija:

* Ekspertiza i iskustvo aplikanta;

**Kompletnu ponudu dostaviti na:**

E-mail adresu **azolja@hcabl.org** ili na adresu: **Bana Lazarevića 21, 78 000 Banjaluka**.

Ukoliko imate dodatnih pitanja tokom izrade ponude, kontaktirajte nas na: **051 432 753 ili azolja@hcabl.org.**

**Ponude pristigle nakon navedenog roka za dostavljanje ponuda, neće se razmatrati.**

Informacije o ugovaraču su dostupne na [www.hcabl.org](http://www.hcabl.org)